Κυπριακές προεδρικές εκλογές 2018

Οι Προεδρικές Εκλογές του 2018 ήταν οι δωδέκατες προεδρικές εκλογές που διεξήχθησαν στην Κύπρο μετά την ανακήρυξη της ανεξαρτησίας της χώρας. Πρόεδρος ανακηρύχθηκε ο Νίκος Αναστασιάδης.

 Εκλογικό σύστημα 
Ο Πρόεδρος της Κυπριακής Δημοκρατίας εκλεγόταν (και εκλέγεται) άμεσα από τον λαό με καθολική και μυστική ψηφοφορία. Η θητεία του προέδρου είναι πενταετής. Ξεκινά την ημέρα εγκαταστάσεως του ενώπιον της Βουλής των Αντιπροσώπων, όπου ο εκλεγμένος πρόεδρος δίνει τη νενομισμένη διαβεβαίωση.

Όταν μόνο ένας υποψήφιος υποβάλλει υποψηφιότητα, τότε ανακηρύσσεται ως εκλεγείς Πρόεδρος της Κυπριακής Δημοκρατίας, χωρίς ψηφοφορία. Όταν οι υποψήφιοι είναι περισσότεροι από έναν, τότε εκλέγεται ο υποψήφιος που εξασφαλίζει πάνω από το 50% των εγκύρων ψήφων. Αν κανένας από τους υποψήφιους δεν εξασφαλίσει την απαιτούμενη πλειοψηφία, τότε διεξάγεται επαναληπτική εκλογή την αντίστοιχη μέρα της αμέσως επόμενης βδομάδας ανάμεσα στους δυο υποψηφίους που πήραν τις περισσότερες ψήφους. Ο υποψήφιος που παίρνει, κατά την επαναληπτική εκλογή, το μεγαλύτερο αριθμό ψήφων θεωρείται εκλεγείς.

Η εκλογή του νέου Προέδρου της Δημοκρατίας γίνεται πριν από τη λήξη της θητείας του απερχόμενου προέδρου, έτσι ώστε ο νεοεκλεγόμενος πρόεδρος να είναι σε θέση να αναλάβει τα καθήκοντα του όταν η θητεία αυτή λήξει.

Σε περίπτωση που η θέση του Προέδρου της Κυπριακής Δημοκρατίας παραμένει κενή, διεξάγεται αναπληρωματική εκλογή εντός 45 ημερών από την ημέρα που η θέση παρέμεινε κενή. Η θητεία του εκλεγομένου με αναπληρωματική εκλογή προέδρου είναι ίση με τη μη εκπνεύσασα περίοδο της θητείας του προηγούμενου προέδρου.

Σε περίπτωση προσωρινής απουσίας ή προσωρινού κωλύματος του Προέδρου της Δημοκρατίας, τον αναπληροί ο Πρόεδρος της Βουλής των Αντιπροσώπων.

 Ιστορικό 

 Υποψήφιοι 
Οι υποψηφιότητες για τις προεδρικές εκλογές υπεβλήθησαν στις 29 Δεκεμβρίου 2017. Οι υποψήφιοι ήταν:
 Υποψήφιος Θέση ΛεπτομέρειεςΝίκοςΑναστασιάδης(Δημοκρατικός Συναγερμός)100pxΠρόεδροςΚυπριακής ΔημοκρατίαςΆλλες θέσεις: Ο Νίκος Αναστασιάδης, διετέλεσε επί χρόνια βουλευτής και πρόεδρος του Δημοκρατικού Συναγερμού. Εξελέγη για πρώτη φορά Πρόεδρος της Κυπριακής Δημοκρατίας το 2013. Είχε τη στήριξη του ΔΗΣΥ.ΣταύροςΜαλάς(Ανεξάρτητος)100pxΥπουργός Υγείας(2011-2012) Ο Σταύρος Μαλάς ήταν για δεύτερη φορά υποψήφιος με την στήριξη του ΑΚΕΛ. Στις προεδρικές εκλογές του 2013 πέρασε στον δεύτερο γύρο, όμως έχασε από τον Νίκο Αναστασιάδη. Διετέλεσε Υπουργός Υγείας στην Κυβέρνηση Χριστόφια.ΝικόλαςΠαπαδόπουλος(Δημοκρατικό Κόμμα)100pxΠρόεδροςΔημοκρατικού ΚόμματοςΆλλες θέσεις: Ο Νικόλας Παπαδόπουλος είχε τη στήριξη του ΔΗΚΟ, της ΕΔΕΚ, της Αλληλεγγύης, του Κινήματος Οικολόγων και των εξωκοινοβουλευτικών κομμάτων/κινημάτων Μήνυμα Ελπίδας και Αυτόνομη Πλατφόρμα Πολιτών.ΧρίστοςΧρίστου(Εθνικό Λαϊκό Μέτωπο) ΠρόεδροςΕθνικού Λαϊκού ΜετώπουΆλλες θέσεις: Ο Χρίστος Χρίστου είχε τη στήριξη του ΕΛΑΜ.ΓιώργοςΛιλλήκας(Συμμαχία Πολιτών)100pxΠρόεδροςΣυμμαχίας ΠολιτώνΆλλες θέσεις: Ο Γιώργος Λιλλήκας ήταν για δεύτερη φορά υποψήφιος. Στις προεδρικές εκλογές του 2013 ήλθε τρίτος και δεν πέρασε στον β΄ γύρο. Είχε τη στήριξη της Συμμαχίας Πολιτών.ΑνδρέαςΕυστρατίου(Ανεξάρτητος)100px Ο Ανδρέας Ευστρατίου κατήλθε ως ανεξάρτητος υποφήφιος. Είχε συμμετάσχει στις προεδρικές εκλογές του 2003, στις προεδρικές εκλογές του 2008 και στις προεδρικές εκλογές του 2013.ΧάρηςΑριστείδου(Ανεξάρτητος)100px Ο Χάρης Αριστείδου κατήλθε ως ανεξάρτητος υποψήφιος.ΜιχάληςΜηνά(Οργάνωση Αγωνιστών Δικαιοσύνης)100pxΠρόεδροςΚόμματος Δικαιοσύνης - ΟΑΔ Ο Μιχάλης Μηνά κατήλθε ως υποψήφιος του Κόμματος Δικαιοσύνης-ΟΑΔ.ΧρηστάκηςΚαπηλιώτης(Ανεξάρτητος)100px Ο Χρηστάκης Καπηλιώτης κατήλθε ως ανεξάρτητος υποψήφιος.

Ψηφοφορία και αποφάσεις για τον β΄ γύρο

Οι εκλογές διεξήχθησαν στις 28 Φεβρουαρίου 2018. Κανένας υποψήφιος δεν εξασφάλισε πέρα του 50% των εγκύρων ψήφων. Για τον λόγο αυτό διεξήχθη επαναληπτική εκλογή ανάμεσα στον Νίκο Αναστασιάδη (35,51%) και στον Σταύρο Μαλά (30,24%), που πήραν τις περισσότερες ψήφους.

Στον β΄ γύρο  των εκλογών το ΔΗΚΟ, η ΕΔΕΚ και η Αλληλεγγύη κάλεσα τους ψηφοφόρους τους να μην ψηφίσουν κανένα εκ των δύο υποψηφίων. Το Κίνημα Οικολόγων, το ΕΛΑΜ και η Συμμαχία Πολιτών κάλεσαν τους ψηφοφόρους τους να ψηφίσουν κατά συνείδηση.

Η θέση του πήραν τα εξωκοινοβουλευτικά κόμματα ήταν:

 οι Ενωμένοι Δημοκρατές και στους δύο γύρους κάλεσαν τους υποστηρικτές τους να ψηφίζουν είτε Νίκο Αναστασιάδη είτε Σταύρο Μαλά λόγω των θέσεων τους στο κυπριακό πρόβλημα.
 το Κόμμα Δικαιοσύνης - ΟΑΔ στον β΄ γύρο στήριξε τον Σταύρο Μαλά.
 το κόμμα Εγώ, ο πολίτης δεν υποστήριξε κανένα υποψήφιο στον πρώτο γύρο των εκλογών. Στο δεύτερο γύρο υποστήριξε τον Σταύρο Μαλά.
το Κόμμα για τα ζώα υποστήριξε και στους δύο γύρους τον Νίκο Αναστασιάδη.
η Αυτόνομη Πλατφόρμα Πολιτών κάλεσε τους υποστηρικτές της να μην ψηφίσουν ούτε Νίκο Αναστασιάδη ούτε Σταύρο Μαλά.

Νικητής ήταν ο Νίκος Αναστασιάδης, ο οποίος επανεκλέχθηκε στη θέση του Προέδρου της Δημοκρατίας με ποσοστό 55,99%.

 Αποτελέσματα 
Ο πίνακας που ακολουθεί παρουσιάζει τα αποτελέσματα των εκλογών:
+Σύνοψη αποτελεσμάτων προεδρικών εκλογών 2018ΥποψήφιοςΑ΄ γύροςΒ΄ γύροςΨήφοιΠοσοστόΥποστήριξηΨήφοιΠοσοστόΥποστήριξηΝίκος Αναστασιάδης137 26835,51%ΔΗΣΥ215 28155,99%ΔΗΣΥΣταύρος Μαλάς116 92030,24%ΑΚΕΛ169 24344,01%ΑΚΕΛ, Κόμμα Δικαιοσύνης - ΟΑΔΝικόλας Παπαδόπουλος99 50825,74%ΔΗΚΟ, ΕΔΕΚ, Αλληλεγγύη,Κίνημα Οικολόγων,Μήνυμα Ελπίδας,Αυτόνομη Πλατφόρμα ΠολιτώνΧρίστος Χρίστου21 8465,65%ΕΛΑΜΓιώργος Λιλλήκας8 4192,18%Συμμαχία ΠολιτώνΑνδρέας Ευστρατίου8450,22%Χάρης Αριστείδου7520,19%Μιχάλης Μηνά6620,17%Κόμμα Δικαιοσύνης - ΟΑΔΧριστάκης Καπηλιώτης3910,10%Σύνολο 386 611100%384 524100%Έγκυρα386 61197,64%384 52494,37%Άκυρα5 8791,48%10 7782,65%Λευκά3 4590,87%12 1732,99%Ψήφισαν395 94971,88%407 47573,97%Αποχή154 92728,12%143 40126,03%Εγγεγραμμένοι 550 876550 876Πηγές: Α΄ γύρος Β΄ γύρος*Με πλάγια γραφή τα εξωκοινοβουλευτικά κόμματα.

 Διεθνείς αντιδράσεις 
  – Ο Πρόεδρος της Γαλλίας Εμανουέλ Μακρόν απέστειλε επιστολή, συγχαίροντας το Νίκο Αναστασιάδη για την επανεκλογή του.
  – Ο Πρόεδρος της Ελληνικής Δημοκρατίας Προκόπης Παυλόπουλος επικοινώνησε τηλεφωνικά και συνεχάρη τον Νίκο Αναστασιάδη. Ο Πρωθυπουργός Αλέξης Τσίπρας εξέφρασε τα συγχαρητήριά του σε τηλεφωνική επικοινωνία και ευχήθηκε «η νέα θητεία του να συμβάλει καθοριστικά σε μια δίκαιη και βιώσιμη λύση στο Κυπριακό και να εμπεδώσει τη κοινή πορεία Ελλάδας-Κύπρου ως Ευρωπαϊκού πυλώνα ασφαλείας και σταθερότητας στην περιοχή».
  – Ο Πρόεδρος της Ευρωπαϊκής Επιτροπής Ζαν Κλοντ Γιούνκερ  απέστειλε συγχαρητήρια επιστολή δηλώνοντας έτοιμος να βοηθήσει εκ νέου στις προσπάθειες για την επανένωση της Κύπρου. Ο Πρόεδρος του Ευρωπαϊκού Συμβουλίου Ντόναλντ Τουσκ με επιστολή του συνεχάρη τον Αναστασιάδη και εξέφρασε την πεποίθηση ότι «η Κύπρος θα συνεχίσει να συμβάλλει εποικοδομητικά στην ανάπτυξη και τη βελτίωση της Ευρωπαϊκής Ένωσης». Ο Πρόεδρος του Ευρωπαϊκού Κοινοβουλίου Αντόνιο Ταγιάνι σε ανάρτησή του στο Twitter ανέφερε ότι «προσδοκούμε συνέχιση της από κοινού μας συνεργασίας μετ ην Κύπρο για μια Ευρώπη της ασφάλειας, της ευημερίας και της σταθερότητας». Συγχαρητήριο μήνυμα απέστειλε και ο κύπριος επίτροπος Χρήστος Στυλιανίδης, σημειώνοντας ότι «ο Νίκος Αναστασιάδης είναι αναμφισβήτητα αυτός που μπορεί να διερευνήσει αποτελεσματικά πως μπορεί να συνεχιστεί η διαδικασία για λύση». Μηνύματα έστειλαν και αξιωματούχοι του Ευρωπαϊκού Λαϊκού Κόμματος.
  - Η Πρωθυπουργός του Ηνωμένου Βασιλείου Τερέζα Μέι και ο Νίκος Αναστασιάδης κατά την τηλεφωνική επικοινωνία που είχαν, σημείωσαν ότι προσβλέπουν εκατέρωθεν στη συνέχιση και την περαιτέρω ενίσχυση και εμβάθυνση των διμερών σχέσεων και της συνεργασίας σε όλους τους τομείς, εκφράζοντας παράλληλα ικανοποίηση για το επίπεδο της συνεργασίας των δύο χωρών.
  -  Ο Πρωθυπουργός της Ισπανίας Μαριάνο Ραχόι συνεχάρη τον Αναστασιάδη με επιστολή του, στην οποία εξέφρασε την ελπίδα ότι «το θέμα της επανένωσης της νήσου θα προχωρήσει σύμφωνα με τις αρχές του διεθνούς δικαίου και των ψηφισμάτων των Ηνωμένων Εθνών».
  -  Ο Πρωθυπουργός της Ιταλίας Πάολο Τζεντιλόνι στο συγχαρητήριο μήνυμά του αφού συνεχάρη θερμά τον Πρόεδρο Αναστασιάδη εξέφρασε τη βεβαιότητα ότι ο Πρόεδρος Αναστασιάδης θα συνεχίσει τις προσπάθειες του με ακόμη περισσότερη προσήλωση σε ό,τι αφορά την προώθηση των συμφερόντων της χώρας του σε όλους τους τομείς.
  - Ο Πρωθυπουργός του Λιβάνου Σαάντ Χαρίρι απέστειλε συγχαρητήριο μήνυμα.Ο Πρόεδρος του Λιβάνου Μισέλ Αούν συνεχάρη τον Αναστασιάδη για την νίκη του.
  - Ο Πρόεδρος της Ρωσικής Ομοσπονδίας Βλαντιμίρ Πούτιν εξέφρασε τα συγχαρητήριά του με επιστολή, στην οποία ανέφερε ότι βασίζεται «στον περαιτέρω ουσιαστικό διάλογο και στην εποικοδομητική μεταξύ μας δουλειά ώστε να ενισχυθεί περαιτέρω το ευρύ φάσμα των διμερών μας σχέσεων».
  - Ο Πρόεδρος της Σερβίας Αλεξάνταρ Βούτσιτς έστειλε συγχαρητήριο μήνυμα με το οποίο εκτός των άλλων διαβεβαίωσε ότι «η Σερβία θα συνεχίσει να είναι ένας υπεύθυνος και αξιόπιστος εταίρος, πρόθυμος να αναπτύξει περαιτέρω τις διμερείς και ιδιαίτερα τις οικονομικές σχέσεις με τη φίλη Κύπρο».
  - Ο ηγέτης της ΤΔΒΚ Μουσταφά Ακιντζί με ανάρτησή του στο Twitter συνεχάρη τον Νίκο Αναστασιάδη, ευχόμενος «μια πιο ρεαλιστική και εποικοδομητική πολιτική» αναφορικά με το Κυπριακό ζήτημα.

 Δείτε ακόμη 
 Κυβέρνηση Νίκου Αναστασιάδη 2018

 Παραπομπές 

 Πηγές 


2018
Κατηγορία:Εκλογές του 2018